CELEX: 32005D0755
Language: hu
Date: 2005-10-25 00:00:00
Title: 2005/755/EK: A Bizottság határozata (2005. október 25.) meghatározott termékek harmadik országokba történő kivitele tekintetében a 2005/92/EK és a 2005/93/EK határozat módosításáról (az értesítés a C(2005) 4134. számú dokumentummal történt)   (EGT vonatkozású szöveg)

27.10.2005   
            
            
               HU
            
            
               Az Európai Unió Hivatalos Lapja
            
            
               L 284/8
            
         A BIZOTTSÁG HATÁROZATA
   (2005. október 25.)
   meghatározott termékek harmadik országokba történő kivitele tekintetében a 2005/92/EK és a 2005/93/EK határozat módosításáról
   (az értesítés a C(2005) 4134. számú dokumentummal történt)
   (EGT vonatkozású szöveg)
   (2005/755/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a harmadik országokból a Közösségbe érkező termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 12. cikke (12) bekezdésére és 13. cikke (6) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (2) és különösen annak 13. cikke (3) bekezdésére,
   mivel:
   
               (1)
            
            
               A 97/78/EK irányelv megállapítja a harmadik országokból származó egyes állati eredetű termékek szállítmányaira vonatkozó állat-egészségügyi ellenőrzés követelményeit, és rendelkezik többek között a vámraktárakban, vámszabad területeken, a vámszabad raktárakban és a határokat átszelő tengeri közlekedési eszközöket ellátó üzemeltetők helyiségeiben tárolt, a behozatalukra vonatkozó közösségi állat-egészségügyi feltételeknek nem megfelelő termékekről.
            
         
               (2)
            
            
               A 2002/99/EK tanácsi irányelv előírja, hogy a tagállamoknak intézkedéseket kell tenniük annak biztosítása érdekében, hogy 2005. január 1-jétől az emberi fogyasztásra szánt állati eredetű termékek harmadik országokból történő behozatalára csak akkor kerülhessen sor, amennyiben e termékek megfelelnek a fenti irányelvben lefektetett szabályoknak.
            
         
               (3)
            
            
               A 2005. február 2-i, az egyes állati eredetű termékeket tartalmazó szállítmányoknak a vámszabad területekre, a vámszabad raktárakba és a határokat átszelő tengeri közlekedési eszközöket ellátó üzemeltetők helyiségeibe való behozatalára és tárolási időtartamára vonatkozó állat-egészségügyi feltételekről, bizonyítványokról és átmeneti intézkedésekről szóló 2005/92/EK bizottsági határozat (3), valamint a 2005. február 2-i, az egyes állati eredetű termékeket tartalmazó szállítmányok közösségi vámraktárakban történő elhelyezésére és tárolásuk időtartamára vonatkozó átmeneti rendelkezések megállapításáról szóló 2005/93/EK bizottsági határozat (4) rendelkezik a Közösség területére 2005. január 1. előtt behozott, a közösségi állat-egészségügyi előírásoknak meg nem felelő termékeknek harmadik országokbeli végső rendeltetési helyre történő szállítása előtti, átmeneti ideig, legkésőbb 2006. január 1-ig tartó folytatólagos tárolásáról.
            
         
               (4)
            
            
               Valós veszély áll fenn, hogy a közösségi állat-egészségügyi feltételeknek meg nem felelő, jelenleg a Közösség területén tárolt termékek jelentős állat-egészségügyi kockázatot jelentenek a Közösség és a szomszédos harmadik országok számára is, valamint, hogy a rendeltetési hely szerinti vagy a tranzitországként érintett harmadik ország illetékes állat-egészségügyi hatóságának jóváhagyása nélkül szállítják őket harmadik országokba.
            
         
               (5)
            
            
               A 2005/92/EK és 2005/93/EK határozat előírja, hogy 2006. január 1-jétől az említett határozatokban szereplő, raktáron maradó szállítmányokat meg kell semmisíteni. A megsemmisítést megelőzően a Közösség és a szomszédos harmadik országok védelme érdekében indokolt szigorúbb ellenőrzést bevezetni annak biztosítására, hogy a közösségi állat-egészségügyi feltételeknek meg nem felelő, a Közösség területén raktárból kibocsátott szállítmányok rendelkezzenek a rendeltetési hely szerinti és mindegyik tranzitországként érintett harmadik ország kifejezett jóváhagyásával.
            
         
               (6)
            
            
               Következésképpen módosítani kell a 2005/92/EK és 2005/93/EK határozatot, hogy csak az érintett ország illetékes állat-egészségügyi hatósága vagy hajó esetében a felelős tiszt kifejezett írásbeli engedélyével lehessen a határozatokban szereplő termékeket a rendeltetési hely szerinti harmadik országba vagy harmadik országon keresztül, illetve határokat átszelő tengeri közlekedésre szolgáló hajókra szállítani.
            
         
               (7)
            
            
               Mielőtt az illetékes hatóság engedélyt adna a termékeknek a végső rendeltetési helyre történő, vagy a végső rendeltetési helyre tranzitországon keresztül történő kivitelére, helyénvaló gondoskodni arról, hogy az érintett termékek szállításáért felelős személy beszerezze a szükséges írásbeli engedélyt és bemutassa a termékeket raktározó tagállam illetékes hatóságának.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/92/EK határozat az alábbiak szerint módosul:
   
               1.
            
            
               A szöveg a következő 2a. cikkel egészül ki:
               „2a. cikk
               A tagállamok biztosítják, hogy az 1. cikkben szereplő termékek megfelelő állat-egészségügyi bizonyítvánnyal nem rendelkező bármely olyan szállítmánya, amelyet jelenleg vámszabad területen, vámszabad raktárban vagy valamely tagállam határokat átszelő tengeri közlekedési eszközöket ellátó üzemeltetőjének helyiségében raktároznak, nem adható ki a raktárból rendeltetési helyre továbbítás érdekében kiléptető határállomásra szállításához, hacsak az ilyen szállítmányokért felelős személy írásbeli engedéllyel nem igazolja, hogy e termékek át-, illetve beszállítását vagy hajóra szállítását engedélyezi:
               
                           i.
                        
                        
                           a rendeltetési hely szerinti harmadik ország és tranzitországként érintett minden harmadik ország illetékes hatósága, vagy
                        
                     
                           ii.
                        
                        
                           a szállító hajó felelős tisztje.”;
                        
                     
         
               2.
            
            
               A 3. cikkben a második bekezdés helyébe a következő szöveg lép:
               „A megsemmisítéssel kapcsolatos valamennyi költség a szállítmányért felelős személyt terheli.”
            
         2. cikk
   A 2005/93/EK határozat az alábbiak szerint módosul:
   
               1.
            
            
               A szöveg a következő 1a. cikkel egészül ki:
               „1a. cikk
               A tagállamok biztosítják, hogy az 1. cikkben szereplő termékek megfelelő állat-egészségügyi bizonyítvánnyal nem rendelkező bármely olyan szállítmánya, amelyet jelenleg valamely tagállam vámraktárában raktároznak, nem adható ki a raktárból rendeltetési helyre továbbítás érdekében kiléptető határállomásra szállításához, hacsak az ilyen szállítmányokért felelős személy a rendeltetési hely és mindegyik tranzitország illetékes hatósága által kibocsátott írásbeli engedélyt nem csatolja, amely igazolja, hogy a termékek át-, illetve beszállítását engedélyezték.”;
            
         
               2.
            
            
               A 2. cikkben a második bekezdés helyébe a következő szöveg lép:
               „A megsemmisítéssel kapcsolatos valamennyi költség a szállítmányért felelős személyt terheli.”
            
         3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. október 25-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 24., 1998.1.30., 9. o. A legutóbb a 882/2004/EK európai parlamenti és tanácsi rendelettel (HL L 165., 2004.4.30., 1. o.) módosított irányelv; helyesbített változat (HL L 191., 2004.5.28., 1. o.)
   
      (2)  HL L 18., 2003.1.23., 11. o.
   
      (3)  HL L 31., 2005.2.4., 62. o.
   
      (4)  HL L 31., 2005.2.4., 64. o.